Hetk

Hetk ehk silmapilk ehk moment ehk viiv on tavakeeles täpselt määratlemata lühike ajavahemik, mida neuropsühholoogias mõistetakse kui subjektiivset oleviku tunnetamiseks vajalikku ajavahemikku, mida inimene väljendab sõnaga 'nüüd'. 

Erinevate uurimistulemuste kokkuvõttena on selline ajavahemik umbes kolme sajandiku sekundi pikkune, mis umbes vastab ärrituse ülekandeajale kiiretes keemilistes sünapsides ehk sünaptilisele latentsusajale. Näiteks on inimese kuulmine võimeline ajaliselt eritlema veel 0,03 sekundise kestusega mürade vaheldumist.

Füüsikas ja teadusfilosoofias on hetk lõpmatult lühike ajavahemik ajalises taustsüsteemis. Rein Laaneots, Olev Mathiesen. Metroloogia : õpik kõrgkoolidele  Sama tähendusega on ka muusikas ajapunkt, nt punkt koordinaadistiku ajateljel.

Vaata ka
näiv olevik

 Viited 

Kategooria:Aeg
Kategooria:Füüsika